Tuhkur (värvus)

Tuhkur (inglise keeles mealy, prantsuse keeles pangaré) on hobuse karvavärvus, mille puhul on üldiselt heledas või hallis karvkattes pruune karvu, silmade ja mokkade ümbrus ning kõhualune on heledamad. EKSS seletuse järgi tähendab tuhkur tuhakarva heleda karvaga hobusthttps://www.eki.ee/dict/ekss/index.cgi?Q=tuhkur&F=M, ilukirjanduses on sõna kasutatud segakarvaliste hobuste kohtaI. Randlaht. Värvuste nimetustest eesti keeles. - Eesti hobune. Artiklite kogumik. Tallinn, 2011.

Värvinimetust kasutatakse ainult hobuste puhul. See geen ja fenotüüp on omane idamaistele ulukhobustele, näiteks esineb ka prževalski hobuselEesti hobuse värvused. - EHKAS – Eesti hobuse eest.

Eestikeelses liiginimes tuhkur paju (Salix cinerea) on sõna "tuhkur" tuhkhalli (ladina keeles cinerea 'tuhakarva') tähenduses.

 Kirjeldus 
Tuhkur värvus esineb fenotüübis mitmetel hobuslastel ja väikestel kaamellastel, eriti selgelt hobusel, eeslil ja alpakadel. Seda iseloomustab karvkatte teatud alade väksem pigmenteeritus: koon, silmaümbrus, kõht ja jäsemete sisekülg on heledama karvaga. Sellise karvavärvuse jaotuse puhul on tegemist looduses laialt levinud vastuvarjutuse printsiibiga.

 Pildid 

 Esinemine 
Tegemist on pigem haruldase karvavärvusega. Seda kohtab vanapärastel hobusetõugudel nagu Norra fjordihobune ja Exmoori poni.

Tuhkrule värvusele iseloomulikke värvivarjundeid on alati kirjeldatud ka eesti hobusel. Eestikeelse nimetusega tuhkur võidakse osutada, et ka just tuhkrul esineb sarnane mask ja varjundid kehalT. Randlaht. Heal hobusel ei ole värvi. - Eesti hobune. Artiklite kogumik. Tallinn, 2011.

 Kultuuris 
Eestikeelses Piiblis on tuhkruks hobuseks tõlgitud hobune, kellel ratsutab neljas apokalüptiline ratsanik Johannese Ilmutusraamatus. Koinee-kreekakeelses originaalis on see värvus χλωρός khlōros, mis tähendab kollakasrohelist, kahvatukollast, kahvatut hallikaskollastχλωρός , ά, όν. - H. G. Liddell, R. Scott. A Greek-English Lexicon. - www.perseus.tufts.edu. Vanakreeka arstiteaduslikes kirjutistes tähendas see värvinimetus surnukeha haiglast kahvatut värvust. Mõned tänapäeva kunstnikud on kujutanud neljanda ratsaniku hobust otsesõnu rohelisenahttps://web.archive.org/web/20131102173818/http://revelation4today.com/revelation-6-apocalypse-horses.htmlhttp://www.esotericmeanings.com/revelations-four-horses-of-the-apocalypse/https://www.ucg.ca/booklets/horsemen-revelation/horsemen-revelation-pale-horse-pestilence, vanemad kujutised pigem kollasenahttps://upload.wikimedia.org/wikipedia/commons/2/29/Dionysiou_monastery_-_Apocalypse._Four_Horsemen.jpghttps://upload.wikimedia.org/wikipedia/commons/1/10/Moldovita_Fresco.jpg või hallinahttps://upload.wikimedia.org/wikipedia/commons/d/dd/B_Facundus_135.jpghttps://upload.wikimedia.org/wikipedia/commons/c/c7/Schlosskirche_Eisenberg_Deckenbild2_crop2.jpghttps://en.wikipedia.org/wiki/Four_Horsemen_of_the_Apocalypse#/media/File:Apocalypse_vasnetsov.jpg.

Sama Ilmutusraamatule toetuvat eestikeelset vastet kasutatakse Agatha Christie kriminaalromaani "Tuhkur hobune" (inglise keeles "The Pale horse", 1961) tõlkes.

 Vaata ka 
 kimmel
 võik
 ulukvõik

 Viited 

Kategooria:Karvavärvused